Source: http://lex.justice.md/index.php?action=view&view=doc&lang=1&id=311532
Timestamp: 2019-12-06 17:05:00+00:00

Document:
ID intern unic: 311532
din 18.05.1994
Publicat : 08.09.1994 în Monitorul Oficial Nr. 4 art Nr : 43
Abrogată din 26.10.13 prin LP130 din 08.06.12, MO222-227/26.10.12
LP120-XVI din 16.06.05, MO89-91/01.07.05 art.416
L239-XV din 08.07.04, MO112-118/16.07.04 art.611
L87-XV din 25.03.04, MO64-66/23.04.04 art.348
LP134 din 20.03.03, MO70/15.04.03 art.314
LP1307 din 25.17.2002, MO124/05.08.2002 art.993
LP563 din 19.10.2001, MO144/29.11.2001 art.1119
Legea nr.754-XIV din 23.12.1999
Art. 8 alin.2 lit. d) se pune în aplicare de la 02.04.98 prin Hot. Parl. nr.1603-XIII din 17.03.98
Legea se pune în aplicare de la data publicării, excepţie făcînd art. 8, alin. (2) lit. d) (vezi Hot. Parl. nr.111-XIII din 18.05.94)
Articolul 1. Arma individuală
Arma individuală este un dispozitiv (mijloc material), destinat (adaptat) prin construcţie şi util din punct de vedere tehnic pentru vătămarea unei persoane, unui animal, pentru apărarea contra atac sau pentru imitarea proprietăţilor sale de luptă.
Articolul 2. Clasificarea
Armele individuale se clasifică după criteriul constructiv şi funcţional, după destinaţia specială, modul de fabricare şi după alte criterii, stabilite de Cadastrul de stat al armelor.
Articolul 3. Clasificarea după criteriul constructiv şi funcţional
După criteriul constructiv şi funcţional armele individuale se divizează în următoarele tipuri:
a) arme de infanterie:
- de foc;
- cu tuburi cu gaze (pneumatice);
b) arme albe:
- cu lamă;
- percutante;
- balistice;
c) arme de autoapărare:
- cu gaze toxice neutralizante;
- cu aerozol;
- cu cartuşe cu gaze;
- pulverizatori mecanici;
- electrocutante.
Articolul 4. Clasificarea după destinaţia specială
După destinaţia specială există arme individuale:
- militare;
- organice;
- de vînătoare (cu ţeavă ghintuită şi cu ţeavă lisă);
- de tir;
- de instrucţie (de imitaţie);
- de decoraţie;
- de colecţie (de panoplie);
- de autoapărare.
Articolul 5. Clasificarea după modul de fabricare
După modul de fabricare există arme individuale:
a) industriale;
b) meşteşugăreşti;
c) de producţie individuală.
Articolul 6. Obiectul reglementării juridice.
(1) Prezenta lege reglementează modul de circulaţie a armelor organice, de vînătoare, de tir, de instrucţie, de decoraţie, de colecţie (de panoplie) şi a armelor de autoapărare.
(2)Modul de circulaţie a armelor militare, ce se află în administrarea Ministerului Apărării, Serviciului de Informaţii şi Securitate al Republicii Moldova, Departamentului instituţiilor penitenciare al Ministerului Justiţiei şi a Ministerului Afacerilor Interne, este stabilit de legislaţia în vigoare şi de statutele militare.
[Art.6 al.(2) modificat prin LP120/16.06.05, MO89/01.07.05 art.416]
[Alin.2 art.6 modificat prin Legea nr.754-XIV din 23.12.1999]
Articolul 7. Titularul dreptului de proprietate asupra armelor
Titular al dreptului de proprietate asupra armelor de infanterie, armelor albe, a armelor de autoapărare şi a muniţiilor aferente pot fi: statul, persoanele fizice şi persoanele juridice.
Articolul 8. Persoana fizică, titular al dreptului de proprietate
(1) Dreptul de proprietate privată asupra armelor şi muniţiilor aferente poate fi dobîndit de persoanele fizice care au atins vîrsta de 18 ani, cărora nu le este contraindicat, din punc de vedere medical, mînuirea armelor, care nu cad sub incidenţa art. 25 alin. (2) şi care locuiesc permanent pe teritoriul ţării.
(2) Pot fi proprietate privată armele: *
*În cele ce urmează, prin armă se subînţeleg tipurile de arme enumerate la art. 8 şi 9, dacă nu se va specifica altfel în articolul respectiv.).
a) de autoapărare;
b) de vînătoare;
c) de decoraţie şi de colecţie (de panoplie);
d) revolverele şi pistoalele.
Articolul 9. Persoana juridică, titular al dreptului de proprietate
Dreptul de proprietate asupra armelor de vînătoare, de tir, de instrucţie, de autoapărare şi a muniţiilor aferente poate fi dobîndit de persoana juridică, indiferent de tipul de proprietate, care are în structură o subdiviziune specializată de pază ori care dispune de licenţă pentru activitate particulară de detectiv şi/sau de pază, ori care practică activităţi sportive de masă.
[Art.9 modificat prin L87-XV din 25.03.04, MO64-66/23.04.04 art.348]
Articolul 10. Posesiunea şi folosinţa armelor proprietate de stat
(1) Armele proprietate de stat sînt transmise în posesiunea şi folosinţa Ministerului Apărării, Serviciului de Informaţii şi Securitate al Republicii Moldova, Departamentului instituţiilor penitenciare al Ministerului Justiţiei, Ministerului Afacerilor Interne şi altor organe de stat, stabilite de Guvern.
[Art.10 al.(1) modificat prin LP120/16.06.05, MO89/01.07.05 art.416]
[Alin.1 art.10 modificat prin Legea nr.754-XIV din 23.12.1999]
(2) Conducătorii organelor de stat cărora le-au fost transmise arme în posesiune şi folosinţă, precum şi cei ai organizaţiilor proprietare de arme, stabilesc funcţiile pentru care se eliberează arme, asigură selectarea şi instruirea persoanelor care vor ocupa aceste funcţii, verificarea cunoştinţelor, dexterităţii în mînuirea armelor, purtînd răspundere personală pentru organizarea deţinerii armelor şi controlului asupra lor.
Articolul 11. Suspendarea dreptului de proprietate, posesiune şi
folosinţă asupra armelor
(1) Dreptul de proprietate, posesiune şi folosinţă asupra armelor se suspendă în caz de:
a) expirarea autorizaţiei de deţinere şi portarmă:
b) retragere a autorizaţiei de deţinere şi portarmă pentru încălcarea regulilor respective;
c) încetare a activităţii organizaţiei sau a relaţiilor de muncă pentru care a fost eliberată autorizaţia de deţinere, portarmă şi de folosire a armelor;
d) transmitere a armelor de prisos sau inutilizabile organelor de interne;
e) deces al proprietarului.
(2) În cazul în care proprietarul decedează, rudele lui predau, în termen de 10 zile, organului teritorial de poliţie armele şi muniţiile aferente spre deţinere temporară pînă cînd se va rezolva problema moştenirii lor şi pînă cînd moştenitorii vor dobîndi dreptul de proprietate.
(3) Dacă moştenitorul, în decursul unei luni de la deschiderea moştenirii, nu a solicitat organelor de poliţie autorizarea dreptului de a achiziţiona arme şi dacă nu le-a trecut legal pe numele său, nu le-a vîndut sau nu le-a dăruit unei persoane care dispune de o astfel de autorizaţie, organul de poliţie care păstrează temporar armele şi muniţiile aferente le poate vinde prin magazine de stat specializate, restituind moştenitorului costul lor, după ce au fost reţinute cheltuielile ocazionate.
(4) Legislaţia poate prevedea şi alte cazuri de suspendare a dreptului de proprietate, posesiune şi folosinţă asupra armelor.
CADASTRUL DE STAT AL ARMELOR ŞI REGISTRUL
DE STAT AL ARMELOR
Articolul 12. Cadastrul de stat al armelor
(1) Cadastrul de stat al armelor este o listă sistematizată a modelelor de arme (tipul de construcţie, sistemul, modelul, standardul de stat etc.) de pe teritoriul republicii cu indicarea principalelor date tactico-tehnice.
(2) Cadastrul de stat al armelor furnizează organelor puterii de stat şi ale administraţiei de stat, persoanelor fizice şi juridice informaţii despre armele enumerate în art. 3 pentru a se asigura controlul asupra fabricării, vînzării, achiziţionării şi folosirii lor.
Articolul 13. Structura Cadastrului de stat al armelor, ţinerea lor
(1) Cadastrul de stat al armelor are 2 compartimente. În primul rînd sînt înregistrate datele modelelor de arme militare, care constituie secret de stat. Gradul de secretizare al unor astfel de date este stabilit de Guvern. În cel de-al doilea compartiment se includ datele modelelor de arme care nu sînt secrete.
[Art.13 al.1) modificat prin LP66 din 07.04.11, MO110-112/08.07.11 art.299]
(2) Modul de ţinere a Cadastrului de stat al armelor este stabilit de Guvern.
Articolul 14. Registrul de stat al armelor
Datele despre armele de foc (cu excepţia celor militare) se introduc în Registrul de stat al armelor, ţinut de Ministerul Afacerilor Interne.
ORGANIZAREA CONTROLULUI ASUPRA ARMELOR
Articolul 15. Competenţa Parlamentului
Reglementarea juridică a controlului asupra armelor ţine de competenţa Parlamentului.
Articolul 16. Competenţa Guvernului
De competenţa Guvernului în domeniul controlului asupra armelor ţin:
a) elaborarea concepţiei de fabricare a armelor la întreprinderile de stat specializate;
b) organizarea fabricării, achiziţionării şi vînzării armelor;
c) achiziţionarea armelor din alte ţări;
d) vînzarea armelor proprietate de stat către alte ţări sau persoane juridice străine;
e) stabilirea modului de deţinere şi folosire a armelor proprietate de stat, adoptarea de hotărîri în problema transmiterii acestor arme organelor de stat în posesiune şi folosinţă;
f) stablireas modului de ţinere a Cadastrului de stat al armelor şi a Registrului de stat al armelor;
g) întocmirea listei cu tipurile de arme şi muniţiile aferente pasibile de vînzare persoanelor fizice şi juridice;
h) alte funcţiuni, în limitele competenţei lui.
Articolul 17. Competenţa Ministerului Afacerilor Interne
De competenţa Ministerului Afacerilor Interne în domeniul controlului asupra armelor ţin:
a) elaborarea regulilor unice de control asupra armelor, prezentarea de propuneri Guvernului în vederea perfecţionării legislaţiei în vigoare şi a actelor normative care reglementează fabricarea, achiziţionarea, deţinerea, portul, transportul şi folosirea armelor de către persoane fizice şi juridice;
b) asigurarea controlului asupra fabricării, achiziţionării, deţinerii, portului, transportului şi folosirii armelor din proprietatea persoanelor fizice şi juridice, precum şi asupra armelor date persoanelor juridice în posesiune şi folosinţă;
c) asigurarea controlului asupra introducerii pe şi scoaterii de pe teritoriul Republicii Moldova a armelor;
d) eliberarea autorizaţiilor pentru achiziţionarea armelor în străinătate, în scopul vinderii lor persoanelor fizice şi juridice şi pentru introducerea lor pe teritoriul republicii;
e) înregistrarea armelor cu ţeavă ghintuită din proprietatea privată a persoanelor fizice;
f) exercitarea altor funcţii, în limitele competenţei, sau transmiterea unei părţi din atribuţiile sale organelor teritoriale de poliţie.
Articolul 18. Competenţa organelor teritoriale de poliţie
De competenţa organelor teritoriale de poliţie în domeniul controluluui asupra armelor ţin:
a) eliberarea autorizaţiilor de achiziţionare, de deţinere, de port şi transport al armelor (excepţie făcînd armele cu ţeavă ghintuită proprietate privată a persoanelor fizice);
b) înregistrarea armelor proprietate a persoanelor fizice şi juridice (excepţie făcînd armele cu ţeavă ghintuită proprietate privată a persoanelor fizice);
c) asigurarea evidenţei armelor din raza lor de acţiune;
d) eliberearea autorizaţiilor de inaugurare a sălilor de tir, poligoanelor de tragere, standurilor de tir şi de vînătoare;
e) controlul asupra respectării regulilor de fabricare, achiziţionare deţinere, port, transport şi folosire a armelor;
f) retragerea autorizaţiei de deţinere a armelor şi confiscarea lor în cazurile prevăzute de prezenta lege.
PRODUCŢIA DE ARME ŞI COMERŢUL CU ARME
Articolul 19. Producţia şi reparaţia de arme
(1) Producţia de arme şi muniţii (cu excepţia cartuşelor pentru armele de vînătoare) este monopol de stat şi se efectuează în modul stabilit de Guvern.
(2) Armele şi muniţiile sînt fabricate la întreprinderi de stat specializate cu o înaltă tehnologie, în care sînt asigurate: securitatea controlul şi calitatea producţiei.
(3) Posesorul armelor de vînătoare cu ţeavă lisă au dreptul să fabrice fără licenţă cartuşe aferente de uz personal, iar Societatea Vînătorilor şi Pescarilor din Moldova, pe bază de autorizaţie eliberată de Ministerul Afacerilor Interne, are dreptul să fabrice astfel de cartuşe pentru comercializare în modul stabilit.
[Art.19 al.(3) comoletat prin L563/19.10.2001, MO144/29.11.2001 art.1119]
(4) Societatea Vînătorilor şi Pescarilor din Moldova are dreptul să fabrice din contul mijloacelor proprii şi să comercializeze, în modul stabilit, cartuşe cu menire sportivă şi de vînătoare pentru armele cu ţeavă lisă cu calibru diferit pe bază de autorizaţie eliberată de Ministerul Afacerilor Interne.
[Art.19 al.(4) în redacţia prin L563/19.10.2001, MO144/29.11.2001 art.1119]
(5) Reparaţia armelor poate fi efectuată în atelierele de reparaţie a armelor, indifernt de tipul de proprietate, care dispun de licenţă eliberată de Camera de Licenţiere.
[Art.19 alin.(5) modificat prin LPC333/24.07.03, MO200/19.09.03, art.773]
(6) Fabricarea armelor şi muniţiilor aferente şi reparaţia armelor cu încălcarea modului stabilit se pedepseşte conform legii.
Articolul 20. Drepturile şi obligaţiile producătorilor de arme
(1) Producătorii de arme au dreptul:
a) să producă arme în modul stabilit de Guvern;
[Art.20 alin.(1) lit.a) modificată prin LPC333/24.07.03, MO200/19.09.03, art.73]
b) să elaboreze tipuri de arme şi să pună la încercare armele fabricate, în modul stabilit;
c) să vîndă armele şi să obţină venit din comercializarea lor.
(2) Producătorii de arme sînt obligaţi:
a) să fabrice arme, conform standartului de stat şi condiţiilor tehnice, şi să le pună la încercare;
b) să atribuie armelor fabricate marca şi numărul de evidenţă;
c) să verifice armele şi muniţiile aferente;
d) să asigure integritatea armelor, pieselor de schimb şi muniţiilor aferente;
e) să comercializeze armele şi muniţiile aferente, în modul stabilit de legislaţia în vigoare.
[Art.21 în redacţia prin L1307/25.17.2002, MO124/05.08.2002 art.993]
[Art.21 în redacţia prin L563/19.10.2001, MO144/29.11.2001 art.1119]
Articolul 21. Comerţul cu arme
(1) Comerţul, inclusiv pe bază de comision, cu arme de foc individuale, cu mijloace speciale, cu arme de serviciu, de instrucţie, sportive, precum şi cu muniţiile la ele, se efectuează prin magazinele de stat specializate, pe bază de licenţă eliberată de Camera de Licenţiere.
(2) Comerţul, inclusiv pe bază de comision, cu arme de foc de vînătoare şi sportive, cu piese de schimb şi cu cartuşe la ele, precum şi cu componente pentru confecţionarea cartuşelor, se efectuează de către Societatea Vînătorilor şi Pescarilor din Moldova, prin magazinele proprii specializate, pe bază de licenţă eliberată de Camera de Licenţiere.
[Art.21 al.(1) modificat prin L239-XV din 08.07.04, MO112-118/16.07.04 art.611]
[Art.21 modificat prin LPC333/24.07.03, MO200/19.09.03, art.773]
Articolul 22. Drepturile şi obligaţiile vînzătorilor de arme şi de muniţii la ele
(1) Vînzătorul de arme şi de muniţii la ele are dreptul:
a) să închieie cu producătorii contracte de livrare a armelor şi muniţiilor aferente;
b) să exprime producătorului pretenţii pentru livrarea întîrziată a armelor şi muniţiilor aferente sau pentru livrarea de arme deteriorate;
c) să primească venituri de la activitatea de meditaţie.
(2) Vînzătorii de arme şi de muniţii la ele sînt obligaţi:
a) să comercializeze armele numai după ce informează Ministerul Afacerilor Interne că le-au primit spre vînzare, pentru a fi înscrise în Registrul de stat al armelor;
b) să comercializeze armele şi muniţiile aferente în strictă conformitate cu prezenta lege şi cu actele normative ale Guvernului, adoptate în conformitate cu prezenta lege;
[Art.22 al.2), lit.b) în redacţia LP280-XVI din 14.12.07, MO94-96/30.05.08 art.349]
[Art.22 alin. (2) lit.c) introdusă prin LPC333/24.07.03, MO200/19.09.03, art.773, lit.c) şi d) devin d) şi e)]
c) să respecte condiţiile de licenţiere;
d) să asigure integritatea armelor şi muniţiilor aferente puse în vînzare;
e) să informeze imediat organele teritoriale de poliţie despre cazurile de sustragere a armelor sau a muniţiilor aferente, precum şi despre lipsele relevate.
[Art.22 denumirea şi al. (1), (2) modificat prin L563/19.10.2001, MO144/29.11.2001 art.1119]
Articolul 23. Transmiterea armelor proprietate de stat terţilor în
posesiune şi folosinţă
(1) Ministerul Apărării şi Ministerul Afacerilor Interne pot transmite în posesiune şi folosinţă arme de stat din dotare şi mijloace de protecţie individuală persoanelor juridice, indiferent de forma lor de proprietate, care au licenţă pentru activitate particulară de detectiv şi/sau de pază . Conducătorii unor astfel de persoane juridice sînt obligaţi să respecte prevederile art. 10 alin. (2).
[Art.23 al.(1) modificat prin L87din25.03.04, MO64-66/23.04.04, art.348]
(2) Militarii, ofiţerii de informaţii şi securitate, efectivul corpului de comandă al organelor afacerilor interne, al Departamentului instituţiilor penitenciare al Ministerului Justiţiei, al Serviciului de Protecţie şi Pază de Stat care au îndeplinit serviciul cel puţin 20 de ani şi lucrătorii atestaţi ai organelor procuraturii care au vechime în muncă în aceste organe cel puţin 20 de ani sînt în drept să deţină după pensionare, cu permisiunea conducerii organului respectiv, arma de dotare, cu respectarea prevederilor articolului 30.
[Art.23 al.(2) modificat prin LP65 din 07.04.11, MO110-112/08.07.11 art.297]
[Art.23 al.(2) modificat prin LP120/16.06.05, MO89/01.07.05 art.416]
[Alin.2 art.23 modificat prin Legea nr.754-XIV din 23.12.1999]
[Alin.2 în redacţia Legii nr.98-XIV din 22.07.98]
Articolul 24. Achiziţionarea armelor individuale
(1) Persoanele fizice şi juridice specificate la art. 8 şi 9 titulare ale dreptului de proprietate asupra armelor achiziţionează arme şi muniţii aferente pe bază de autorizaţie, în modul stabilit de prezenta lege şi de actele normative ale Guvernului, adoptate în conformitate cu prezenta lege.
(2) Persoanele fizice şi juridice beneficiază de drepturi egale la achiziţionarea armelor şi muniţiilor aferente dacă actele legislative nu prevăd altfel.
Articolul 25. Înstrăinarea armelor care aparţin persoanelor fizice
cu titlu de proprietate privată
(1) Persoana fizică poate dărui sau transmite-arma cu titlu de proprietate, ca schimb, numai persoanei autorizate de organul de poliţie să achiziţioneze arme.
(2) Dacă persoana fizică înstrăinează armele şi muniţiile aferente, ea va comunica în scris faptul, în decursul a 3 zile organului de poliţie care ţine la evidenţ aceste arme şi muniţii, precum si datele referitoare la noul proprietar. Aceasta din urmă este obligat să îndeplinească prevederile art. 30.
Articolul 26. Eliberearea către persoanele fizice a autorizaţiei
de achiziţionare a armelor
(1) Persoana fizică ce doreşte să achiziţioneze arme cu titlu de proprietate privată se adresează organului de poliţie la domiciliu, care în decursul a 2 luni, decide asupra eliberării autorizaţiei de achiziţionare a armelor şi muniţiilor aferente.
(2) Nu se eliberează autorizaţii (iar cele eliberate se retrag) persoanelor:
a) care suferă de boli psihice şi stau la evidenţă în unităţi medico-sanitare;
b) care încalcă sistematic ordinea publică, fac abuz de băuturi alcoolice sau consumă, fără prescripţia medicului, stupefiante (substanţe toxice);
c) ale căror antecedente penale nu au fost stinse în modul stabilit;
d) care au comis intenţionat infracţiuni grave cu aplicarea armelor de foc, a substanţelor explozive sau toxice;
[Art.26 al.(2) lit.c);d) modificate prin L134/20.03.03, MO70/15.04.03 art.314]
e) condamnate la privaţiune de libertate, inclusiv la aplicarea condiţionată a pedepsei cu antrenarea obligatorie la muncă pentru infracţiuni premeditate;
f) eliberate condiţionat din detenţiune, cu antrenarea obligatorie la muncă;
g) trase la răspundere administrativă pentru braconaj sau pentru mînuirea nelegitimă de arme;
h) care au achiziţionat arme şi le-au pierdut din propria vină;
i) care sînt cetăţeni ai Republicii Moldova domiciliaţi peste hotare dacă acordurile interstatale nu prevăd altfel.
(3) Organele teritoriale ale poliţiei duc evidenţa operativă a armelor şi muniţiilor aferente, achiziţionate de persoanele fizice cu titlu de proprietate privată. Datele referitoare la achiziţionarea armelor de foc sînt transmise în 24 de ore Ministerului Afacerilor Interne pentru a fi înscrise în Registrul de Stat al armelor.
Articolul 27. Eliberarea către persoanele juridice a autorizaţiei
Persoanele juridice care doresc să achiziţioneze arme, prevăzute în art. 9, sau să le primească în posesiune şi folosinţă se adresează organelor afacerilor interne, care, în decursul a două săptămîni, decid asupra eliberării autorizaţiei de achiziţionare a armelor.
Articolul 28. Drepturile şi obligaţiile proprietarilor de arme
(1) Proprietarii de arme au dreptul:
a) să aplice arma în conformitate cu art, 37 şi 38.;
b) în cazul ridicării cu titlu oneros sau predării benevole a armelor să primească o compensaţie egală valorii lor.
(2) Proprietarii de arme sînt obligaţi:
a) să înregistreze şi să reînregistreze armele;
b) să respecte modul stabilit de transport al armelor şi muniţiilor aferente;
c) să asigure integritatea armelor şi muniţiilor aferente conform legislaţiei în vigoare şi actelor normative ale Ministerului Afacerilor Interne;
d) să asigure accesul liber al colaboratorilor de poliţie pe teritoriul obiectelor ţinute sub control şi în locurile de deţinere a armelor şi să-i pună la curent cu documentele necesare.
Articolul 29. Drepturile şi obligaţiile posesorilor şi
beneficiarilor de arme
(1) Posesorii şi beneficiarii de arme au dreptul:
a) să deţină şi să poarte arme în condiţiile de acordare a acestora;
b) să aplice armele numai în cazurile şi în modul stabilit de legislaţia în vigoare.
(2) Posesorii şi beneficiarii de arme sînt obligaţi:
a) să folosească armele conform destinaţiei speciale şi condiţiilor de acordare;
b) să asigure integritatea armelor şi muniţiilor aferente, conform legilaţiei în vigoare şi actelor normative ale Ministerului Afacerilor Intene.
DEŢINEREA, PORTUL ŞI TRANSPORTUL ARMELOR,
FOLOSIREA ŞI APLICAREA LOR
Articolul 30. Eliberarea autorizaţiei de deţinere şi portarmă
(1) Proprietarul, posesorul sau beneficiarul de arme sînt obligaţi ca în decursul a 5 zile de la achiziţionarea şi primirea armelor, să se adreseze organului teritorial de poliţie pentru a le înregistra şi a obţine autorizaţie de deţinere şi portarmă, creînd în prealabil condiţiile respective.
(2) La obţinerea autorizaţiei de deţinere şi portarmă, proprietarul, posesorul sau benefeciarul de arme semnează obligaţia de respectare a prezentei legi şi a regulilor de mînuire a armelor.
Articolul 31. Deţinerea de arme
Persoanele fizice şi juridice care achiziţionează arme şi muniţii aferente cu titlu de proprietate ori care le-au primit în posesiune sau folosinţă sînt obligate să asigure integritatea şi să nu permită transmiterea lor unor alte persoane fizice sau juridice.
Articolul 32. Portarma
Proprietarul, posesorul sau beneficiarul de arme la portarmă sînt obligaţi să aibă asupra lor autorizaţie tip, eliberată de organul teritorial de poliţie. Transmiterea armelor către alte persoane este interzisă.
Articolul 33. Transportul armelor
Persoanele fizice şi juridice pot transporta arme şi muniţii aferente numai în baza autorizaţiei eliberate de organele teritoriale de poliţie.
Articolul 34. Folosirea armelor
Proprietarii, posesorii şi beneficiarii de arme organice, de vînătoare, de tir, de instrucţie, de decoraţie, de colecţie (de panoplie), de autoapărare sînt obligaţi să se folosească în conformitate cu destinaţia lor specială.
Se interzice aflarea (indiferent de scop şi timp) pe terenurile de vînătoare a deţinătorilor de arme de foc (cu excepţia armelor cu ţeavă scurtă de autoapărare), avînd asupra lor astfel de arme, care nu sînt membri ai Societăţii Vînătorilor şi Pescarilor din Moldova.
[Art.34 completat prin L563/19.10.2001, MO144/29.11.2001 art.1119]
Articolul 35. Atragerea proprietarilor de arme la menţinerea
La solicitarea organelor afacerilor interne, persoanele fizice care deţin arme cu titlu de proprietate privată pot partiipa benevol la menţinerea ordinii publice şi la asigurarea integrităţii bunurilor cetăţenilor. În astfel de cazuri, armele se aplică în conformitate cu Legea cu privire la poliţie.
Articolul 36. Condiţiile şi limitele aplicării armelor de foc şi a
(1) Proprietarii, posesorii şi beneficiarii de arme de foc şi de arme de autoapărare au dreptul să le aplice în cazurile şi în modul prevăzut de prezenta lege.
(2) Aplicare a armei se consideră efectuarea unei împuşcături asupra ţintei.
(3) Aplicarea armei de foc trebuie să fie precedată de un avertisment privind intenţia recurgerii la ea, acordîndu-se timp suficient pentru reacţia de răspuns, cu excepţia cazurilor în care tergiversarea aplicării armei generează un pericol direct pentru viaţă şi sănătatea proprietarilor, posesorilor şi beneficiarilor de arme sau altor cetăţeni ori poate conduce la alte urmări grave.
(4) Arma de foc nu se aplică împotriva femeilor şi minorilor, persoanelor de vîrstă înaintată şi nici contra oamenilor cu evidente deficienţe fizice, cu excepţia în care ei săvîrşesc un atac armat, opun rezistenţă folosind arme sau comit un atac în grup ce ameninţă viaţa şi sănătatea proprietarilor, posesorilor şi beneficiarilor de arme, bunurile lor sau bunurile păzite de ei, dacă acţiunile de acest fel nu pot fi respinse pe alte căi şi cu alte mijloace.
(5) În toate cazurile cînd aplicarea armei nu poate fi evitată proprietarii, posesorii şi beneficiarii de arme sînt datori să se străduiască a prejudicia cît mai puţin sănătatea, onoarea, demnitatea şi bunurile cetăţenilor, să contribuie la acordarea de asistenţă medicală victimelor.
(6) În caz de atac prin surprindere, arma poate fi aplicată fără avertisment.
(7) Depăşirea împuternicirilor în aplicarea armei de foc este pedepsită conform legii.
Articolul 37. Aplicarea armei de foc
(1) Arma de foc este aplicată ca măsură extremă de persoanele care au autorizaţie de deţinere şi portarmă în următoarele cazuri:
a) pentru autoapărare şi apărarea cetăţenilor contra unor atacuri ce constituie un pericol real pentru viaţa sau sănătate, precum şi pentru prevenirea capturării prin violenţă a armelor de foc;
b) pentru respinjerea unui atac în grup sau unui atac armat asupra unor obiecte şi încăperi, aflate sub pază, care aparţin persoanelor fizice şi juridice;
c) pentru respingerea tentativei de pătrundere forţată în locuinţe şi încăperi auxiliare, ce ar pune în pericol viaţa şi sănătatea persoanelor care se află în ele;
d) pentru reţinerea persoanei care opune rezistenţă armată ori care este suprinsă în flagrant delicit de infracţiune gravă şi care încearcă să fugă de la locul crimei.
(2) Proprietarii, posesorii şi beneficiarii de asemenea pot aplica arme de foc pentru a da un semnal de alarmă sau a solicita ajutor, pentru a face inofensiv un animal care ameninţă viaţa şi sănătatea cetăţenilor.
Articolul 38. Aplicarea armelor de autoapărare
Arma de autoapărare este aplicată ca o măsură extremă pentru respingerea unui atac asupra proprietarului, posesorului, beneficiarului de arme sau asupra altor cetăţeni.
Articolul 39. Acţiunile de după aplicarea armei
În caz de rănire sau de deces al cetăcenilor, survenite în urma aplicării armei de foc sau a armei de autoapărare, persoana care a aplicat arma este obligată:
a) să asigure acordarea de asistenţă medicală urgentă victimelor, transportul lor într-o unitate medico-sanitară;
b) să comunice imediat despre cele întîmplate celui mai apropiat organ de poliţie;
c) să asigure intangibilitatea locului de incident, să organizeze paza lui pînă la sosirea reprezentanţilor organelor de drept şi să-i informeze asupra celor întîmplate;
RĂSPUNDEREA PENTRU ÎNCĂLCAREA LEGISLAŢIEI PRIVIND
CONTROLUL ASUPRA ARMELOR
Articolul 40. Apărarea şi limitarea drepturilor producătorilor,
vînzătorilor, proprietarilor, posesorilor şi be-
neficiarilor de arme
(1) Apărarea drepturilor producătorilor, vănzătorilor, proprietarilor posesorilor şi beneficiarilor de arme este exercitată în conformitate cu Constituţia şi cu legislaţia în vigoare.
(2) Drepturile producătorilor, vînzătorilor, proprietarilor, posesorilor şi ale beneficiarilor de arme pot fi limitate numai în cazurile prevăzute de legislaţia în vigoare.
(3) Litigiile izvorîte din încălcarea drepturilor producătorilor, vînzătorilor, proprietarilor, posesorilor şi beneficiarilor de arme se soluţionează pe cale juridică.
Articolul 41. Răspunderea pentru încălcarea legislaţiei privind
(1) Persoanele oficiale şi cetăţenii poartă răspundere administrativă sau penală, în modul stabilit, pentru încălcarea legislaţiei privind modul de fabricare, vînzare, deţinere, port, transport, folosirea şi aplicarea a armelor.
(2) Persoanele oficiale din organele afacerilor interne culpabile de exercitarea unui control inadecvat asupra armelor sau de depăşire a împuternicirilor poartă răspundere disciplinară sau penală.
Articolul 42. Ridicarea armelor de la persoanele fizice
şi comercializarea lor
(1) Armele şi muniţiile aferente care aparţin persoanelor fizice cu titlu de proprietate privată sînt ridicate de organele de poliţie, după anularea autorizaţiei de deţinere şi portarmă, în cazurile stabilite:
a) în art. 26 alin. (2) lit. a) imediat cu titlu oneros;
b) în art. 26 alin. (2) lit. b), e) şi g) imediat cu titlu gratuit.
(2) Persoanele fizice indicate în art. 26 alin. (2) lit. d), f) şi h) după anularea autorizaţiei de deţinere şi portarmă, li se acordă un termen de 2 săptăţîni pentru comercializarea armelor, în modul prevăzut la art. 25. La expirarea termenului indicat, armele şi muniţiile aferente sînt ridicate cu titlu gratuit.
(3) Armele ridicate de la persoanele fizice indicate în art.26 alin. (2) lit. c) se păstrează în organele de poliţie pînă cînd instanţa judecătorească pronunţă sentinţa în cazul penal, după care fapt organele poliţiei iau o decizie privind comercializarea lor.
(4) Armele ridicate de organele de poliţie sînt comercializate în comision numai în magazinele specializate.
[Art.42 al.(4) modificat prin L563/19.10.2001, MO144/29.11.2001 art.1119]
Articolul 43. Ridicarea de la persoanele juridice a armelor şi
(1) Ridicarea de la persoanele juridice a armelor şi a muniţiilor aferente, comercializarea lor în comision sînt efectuate de organele de poliţie, după anularea autorizaţiei de deţinere şi portarmă, în cazurile stabilite de prezenta lege.
(2) În cazul încălcării regulilor respective, autorizaţia de deţinere şi portarmă este anulată de organele de poliţie care a eliberat-o sau de Ministerul Afacerilor Interne.
(3) La suspendarea dreptului de prorietate, posesiune şi folosinţă asupra armelor în cazurile prevăzute în art. 11 alin. (1) lit. a), b) şi
c) persoanelor juridice li se acordă 2 săptămîni pentru a obţine autorizaţia de deţinere şi portarmă sau pentru comercializarea armelor în temeiul art. 25 şi art. 43, ori pentru restituierea lor proprietarului.
(4) La expirarea termenului indicat armele sînt ridicate cu titlu oneros şi se comercializează prin intermediul magazinelor specializate, iar armele proprietate a statului se predau Ministerului Afacerilor Interne.
(5) În cazul în care persoana juridică foloseşte impropriu arma, aceasta este ridicată imediat cu titlu gratuit.
Articolul 44. Introducerea pe şi scoaterea de pe teritoriul
republicii a armelor
Modul de introducere pe şi de scoatere de pe teritoriul Republicii Moldova a armelor se stabileşte în acordurile interguvernamentale.
Articolul 45. Supravegherea respectării legislaţiei privind
controlul asupra armelor individuale
Supravegherea respectării legislaţiei privind controlul asupra armelor individuale este executată de Procurorul Republicii Moldova şi de procurorii subordonaţi lui.
Articolul 46. Tratatele internaţionale
În cazul în care tratatul internaţional la care Republica Moldova este parte stabileşte alte reguli decît cele prevăzute de legislaţia privind armele se aplică regulile tratatului internaţional.
Chişinău, 18 mai 1994

References: Articolul 1

Articolul 2

Articolul 3

Articolul 4

Articolul 5

Articolul 6

Articolul 7

Articolul 8

Articolul 9

Articolul 10

Articolul 11

Articolul 12

Articolul 13

Articolul 14

Articolul 15

Articolul 16

Articolul 17

Articolul 18

Articolul 19

Articolul 20

Articolul 21

Articolul 22

Articolul 23

Articolul 24

Articolul 25

Articolul 26

Articolul 27

Articolul 28

Articolul 29

Articolul 30

Articolul 31

Articolul 32

Articolul 33

Articolul 34

Articolul 35

Articolul 36

Articolul 37

Articolul 38

Articolul 39

Articolul 40

Articolul 41

Articolul 42

Articolul 43

Articolul 44

Articolul 45

Articolul 46